google/wiki40b huggingface dataset:
Posisyong papel

Ang isang posisyong papel ay isang salaysay na naglalahad ng kuro-kuro hinggil sa isang paksa at karaniwang isinulat ng may-akda o ng nakatukoy na entidad, gaya ng isang partido pulitikal. Nilalathala ang mga posisyong papel sa akademya, sa pulitika, sa batas at iba pang dominyo.
Ang balangkas ng isang posisyong papel ay mula sa pinakapayak tulad ng isang liham sa patnugot hanggang sa pinakamagusot tulad ng isang akademikong posisyong papel. Ginagamit rin ng malalaking organisasyon ang mga posisyong papel upang isapubliko ang kanilang mga opisyal na pananaw at ng kanilang mga mungkahi.

Sa Akademya

Nagbibigay daan ang mga posisyong papel sa akademya upang talakayin ang mga umuusbong na paksa nang walang eksperimentasyon at orihinal na pananaliksik na karaniwang makikita sa isang akademikong pagsulat. Karaniwan, pinagtitibay ng isang dokumento ang mga kuro-kuro o mga posisyong inihirap gamit ang ebidensiya mula sa malawak at obhetibong talakayan ng naturang paksa.

Sa pulitika

Pinakakapaki-pakinabang ang mga posisyong papel sa konteksto kung saan mahalagang nakadetalye ang pag-unawa ng pananaw ng isang entidad; sa gayon, karaniwan itong ginagamit sa mga kampanya, organisasyong pampahalaaan, sa mundo ng diplomasya, at sa mga pagsisikap baguhin ang mga kuro-kuro (e.g. sa pamamagitan ng pamamathala ng lingkurang bayan) at branding ng mga organisasyon. Mahalaga itong bahagi ng proseso ng Model United Nations.
Sa pamahalaan, ang posisyong papel ay nasa pagitan ng white paper at green paper kung saan kinakatigan nila ang mga tiyak na opinyon at nagmumungkahi ng mga solusyon ngunit hindi umaabot sa pagdedetalye ng planong kung paano ipapatupad nito.

Sa batas

Sa pandaigdigang batas, ang terminolohiyang ginagamit para sa isang posisyong papel ay Aide-mémoire. Ang isang aide-Mémoire ay isang memorandum na naglalahad ng mga maliliit na punto ng isang iminumungkahing talakayan o di-pinagsasang-ayunan, na ginagamit lalo na sa mga di-diplomatikong komunikasyon.
Pamantasang Queen's

Ang  Pamantasang Queen's sa Kingston (Ingles: Queen's University at Kingston, karaniwang pinapaikli sa Queen's University o Queen's) ay isang pampublikong unibersidad sa pananaliksik sa Kingston, Ontario, Canada. Itinatag noong Oktubre 16, 1841 ng isang royal charter na iginawad ni Reyna Victoria, mas matanda ang unibersidad sa nasyon ng Canada ng 26 taon. Ang Queen's ay organisado sa sampung mga fakultad at paaralan sa antas undergraduate, gradwado, at propesyonal.
Ang mga nagtapos sa unibersidad ay kinabibilangan ng mga nasa pamahalaan, akademya, negosyo at 57 Rhodes scholars.
Kowloon de Aimashou

Ang Kowloon de Aimashou ay isang palabas sa telebisyon sa bansang Hapon.
Unibersidad ng Lund

Ang Unibersidad ng Lund (Suweko: Lunds universitet, Ingles: Lund University) ay isa sa mga pinakamatanda, pinakamalaki at pinakaprestihiyosong unibersidad sa Europa, na laging nararanggo sa hanay ng 100 magagaling sa mundo. Ang unibersidad, na matatagpuan sa lungsod ng Lund sa lalawigan ng Scania, Sweden, ay may kasaysayan na nagsimula pa noong 1425, nang maitatag ang isang Franciscanong studium generale sa Lund sa tabi ng Katedral ng Lund, kaya't masasabi na ito ang pinakamatandang institusyon ng mas mataas na edukasyon sa Scandinavia. Nang makuha ng Sweden ang Scania mula sa Denmark noong sa pamamagitan ng Kasunduang 1658  ng Roskilde, ang unibersidad ay itinatag noong 1666 sa ang lokasyon ng lumang studium generale kasunod ng Katedral.
South Gate, California

Ang South Gate ay isang lungsod sa California, Estados Unidos.
Araw-Araw, Gabi-Gabi

Ang "Araw-Araw, Gabi-Gabi" ay isang awiting Filipino na pinasikat ni Didith Reyes noong 1976. Ang awitin ay ginawang pelikula at pumatok sa takilya. Isinaplaka ni Didith sa ilalim ng Sunshine Record.
Ugat na pandugo

Ang ugat na pandugo o ugat pandugo (Ingles: blood vessel), na tinatawag ding ugat na sisidlan ng dugo, ugat na patuluan ng dugo, ugat na lagusan ng dugo, ugat na sihiran ng dugo, o ugat na daluyan ng dugo, ay isang tubo na nagdadala ng dugo. Ang mga ugat-pandugo o ugat-pangdugo na nagdadala ng dugo papalayo mula sa puso ay ang mga arteryo (arterya) o malalaking ugat na daluyan ng dugo. Samantala, ang mga ugat pangdugo na nagdadala ng dugo papunta sa puso ay kilala bilang mga bena. Nakalagay ang mga kapilaryo sa pagitan ng mga bena at ng mga arteryo at nagbibigay sila sa mga tisyo ng dugo at oksiheno. Ang puso pati na ang mga ugat na pandugo sa katawan ng tao, kapag magkasama, ay tinatawag na sistemang sirkulatoryo. Tinatawag na basodilasyon ang pagluwang o pagbuka ng mga ugat na pandugo, na nakakatulong sa pagtatanggal ng enerhiya ng init mula sa katawan. Tinatawag namang basokonstriksyon ang konstriksyon ng mga ugat na pandugo, na nagpapaiwas sa katawan ng tao na makawala ang init.
Neil Gaiman

Maagang buhay

Ang pamilya ni Neil Gaiman ay may Polako-Hudyo at iba pang Silanganing Europeong-Hudyong pinagmulan; ang kanyang lolo sa tuhod ay nanggaling mula sa Antwerp, Belhika, papunta sa NK bago ang 1914 at ang kanyang lolo ay tuluyang nanirahan sa timog ng Inglatera sa lungsod ng Hampshire ng Portsmouth at nagtatag ng maraming mga pamilihan. Ang kanyang ama, si David Bernard Gaiman, ay nagtrabaho sa parehong mga pamilihan;  ang kanyang ina, si Sheila Gaiman (née Goldman), ay isang parmasyutiko. Mayroon siyang dalawang nakababatang kapatid na babae, sina Claire at Lizzy.

Pamamahayag, mga unang sulat, at mga impluwensyang pampanitikan

Bilang isang bata at binatilyo, binasa ni Gaiman ang mga gawa nina C. S. Lewis, J. R. R. Tolkien, Lewis Carroll, Mary Shelley, Rudyard Kipling, Edgar Allan Poe, Michael Moorcock, Alan Moore, Ursula K. Le Guin, Harlan Ellison, Lord Dunsany at G. K. Chesterton.
Kalendaryong walang-katapusan

Ang kalendaryong walang-katapusan o kalendaryong perpetuwal ay isang kalendaryo na may bisa sa maraming taon na kadalasang ginawa upang pahintulutang kalkulahin ang araw ng sanlinggo para sa binigay na petsa sa hinaharap.

Suriin ang resulta

Ang kontrol ng resulta ay ipinapakita sa pamamagitan ng maaaring panahon ng kalendaryo mula 1582 October 15, ngunit para lamang sa mga petsa sa kalendaryong Gregoryano.
Akbayan Citizens' Action Party

Kasaysayan

Itinatag ang partido ni Joel Rocamore noong dekada 90, matapos niyang lisanin ang Partido Komunista ng Pilipinas dahil sa pagkakaiba ng ideyolohiya ng tagapagtatag at pinuno nitong siJose Maria Sison. Nanatili sa prinsipyong Marxismo-Leninismo-Maoismo
Naging kritiko ang Akbayan sa mga pang-aabusong nagagawa ng ilang kasapi ng Hukbong Sandatahan ng Pilipinas laban sa mga kapwa aktibista. Pinupuna rin nito ang mga kilos ng  New People's Army (CPP-NDF-NPA) sa mga kanayunan higit sa mga mambubukid at sa mga pangkat laban sa gawaing pangingikil ng mga grupong Maoismo. Dahil sa paninindigan nito laban sa kanang ekstremista (mula sa ilang elemento ng Hukbong Sandatahan} at mula sa mga makakaliwang radikal (NPA), nagiging target ng parehong partidong grupo ang Akbayan.
Ĝ

Ang Ĝ or ĝ (G circumflex) ay isang katinig ng ortograpiyang Esperanto.
Dirk Bach

Dirk Bach (Abril 23, 1961 – Oktubre 1, 2012) ay isang kilalang artista sa sining ng Pelikula at Telebisyon.
Parlamento

Ang parlamento o batasan ay isang uri ng lehislatura, taglay lalo na ng mga bansang may sistema ng pamahalaang hango sa sistemang Westminster ng United Kingdom.

Etimlohiya

Galing ang parlamento sa salitang Pranses na parlement, mulà sa pandiwang parler na may kahuguláng "magsalità". Buhat nito, ang parlement ay isang diskusyón o isang pagpupulong kung saan tinatalakay ang iba't ibang mga isyu sa isang bansà. Isang uri rin ito ng debate o pakikipagtalastasan ng mga estudyante.

Paglalarawan

Isa itong uri ng demokratikong bansa na pinamúmunuan ng isang punong ministro bilang punong-gobyerno, at may isang kapulungán ng mga tagapágbatás. Ang partidong nanalo ng pinakamaraming silya sa lehislatura sa isang pederal na eleksiyon ang bumubuó ng gobyerno ng bansà at ang pinuno ng partidong ito ang nagiging punong ministro. Ito ay tinatawag na gobyernong mayoridad kung nakuha nito ang itinakdang bilang upang maging mayoridad.
Halimbawa sa Nagkakaisang Kaharian, kinakailangang makakuha ng 326 na silya ang isang partido upang makabuo ng absolutong mayoridad. Kung hindì umabot sa mayoridad ang nakuhang silya ng isang partido at nakakuha ng pinakaraming silya ang mga katúnggaling partido, ito ay tinatawag na gobyernong minoridad.
Pamutat

Ang pamutat o pagkaing palamuti (Ingles: side dish, literal na "pagkaing panggilid", side order, side item, o side [panggilid] lamang, na kung minsan ay natatawag din bilang hors d'oeuvres) ay isang uri ng pagkain na kapiling ng entrée o pangunahing putahe ng isang magkakasunod na hain ng mga pagkain.

Karaniwang mga uri

Ang mga pamutat na katulad ng mga ensalada, mga patatas, at mga tinapay ay karaniwang ginagamit sa piling ng mga pangunahign kurso ng pagkain sa maraming mga bansa na nasa mundong kanluranin. Ang bagong mga pagkaing palamuti na ipinakilala sa loob ng nakalipas na dekada, katulad ng kanin at couscous ay naging napakatanyag sa buong Europa, natatangi na sa mga okasyong pormal (na ang couscous ay mas karaniwang lumilitaw sa mga handaang panghapunan na ipinakilala ng maraming mga pinanggalingang pang-Gitnang Silangan.
Kapag ginamit bilang isang pang-uri, ang mga salitang "pamutat" o "palamuti" ay madalas na tumutukoy sa isang mas maliit na dami na inihain bilang pagkaing "panggilid", sa halip na isang malaking hain na katulad ng sa pangunahign pagkain inihahain. Halimbawa, ang isang "palamuting ensalada" na isinilbing nakalagay sa isang maliit na mangkok o plato ay palamuti o pandagdag lamang kung ihahambing sa isang ensalada inihaing nakalagay sa isang malaking platong panghapunan.
Ang isang karaniwang paghahain ng pagkain sa Estados Unidos na mayroong pangunahing pagkain na mayroong karne ay maaaring magbilang ng isang pamutat na gulay, na kung minsan ay nasa anyo ng isang ensalada, at ng isang pamutat na gawa mula sa o mayroong gawgaw, katulad ng tinapay, mga patatas, kanin, o pasta.
Mayroong ilang mga kainan na nag-aalok ng may limitasyong mapagpipilian ng mga pamutat na kabilang sa presyo ng entrée bilang isang kumbinasyon ng mga pagkain. Bilang paghahambing, kung minsan ang mga pamutat ay nakahiwalay na inihahain magmula sa menung a la carte. Ang kataga ay maaari o hindi maaaring magpahiwatig na ang pagkain ay maaari lamang orderin na kapiling ang iba pang pagkain.
Ang French fries ay ang pinaka pangkaraniwang pamutat na isinisilbi sa mga kainang fast-food at iba pang mga lutuin sa Estados Unidos. Bilang pagtugon sa pagpuna hinggil sa nilalaman ng French fries na maraming taba at kaloriya, mayroong ilang mga kainang pam-fast food na kamakailang nagsimulang mag-alok ng iba pang mga pamutat, katulad ng mga ensalada, bilang panghalili para sa pamantayang French fries sa kanilang mga pagkaing tambalan.
El Gran Carlemany

Ang "El Gran Carlemany" (Catalan ng "Ang Dakilang Carlomagno") ay ang pambansang awit ng Andorra. Ito ay ginamit sa bansa noong 1921 at isinulat ni Enric Marfany Bons (1871-1942) habang nilapatan naman ng musika ni Joan Benlloch i Vivó (1864-1926).
Pisikang optikal

Ang pisikang optikal (Ingles: optical physics) ay isang kabahaging larangan ng pisikang atomiko, molekular, at optikal. Ito ay ang pag-aaral ng henerasyon ng radiyasyong elektromagnetiko, ang mga katangiang pag-aari ng radiyasyong iyon, at ang interaksiyon ng ganyang radiyasyon sa piling ng materya, espesyal na ang manipulasyon at kontrol nito. Kaiba ito sa pangkalahatang optiks at inhinyeriyang optikal dahil nakatuon ito sa pagtuklas at paglalapat ng bagong mga penomena. Subalit walang mabigat na kaibahan sa pagitan ng pisikang optikal, nilalapat na optiks (applied optics), at inhinyeriyang optikal, dahil sa ang mga aparato ng inhinyeriyang optikal at mga aplikasyon ng optiks na inilalapat ay kailangan para sa saligang pananaliksik sa pisikang optikal, at ang pananaliksik na iyon ay humahantong sa pagpapaunlad ng bagong mga aparato at mga aplikasyon o paggamit. Sa kadalasan, hindi iniiba ang mga tao na kasangkot sa saligang pananaliksik at pagpapaunlad ng nilalapat na teknolohiya.
Ang mga mananaliksik sa larangan ng pisikang optikal ay gumagamit at nagpapaunlad ng mga napagmumulan ng liwanag na sumasaklaw sa ispektrong elektromagnetiko na magmula sa mga mikro-alon magpahanggang sa mga eksrey. Kabilang sa larangan ang henerasyon o paglikha ng liwanag at pagpansin o deteksiyon ng liwanag, mga prosesong optikal na lineyar at hindi lineyar, at ispektroskopiya. Nabago ng mga laser at ng ispektroskopiya ng leyser ang agham na optikal. Ang pangunahing pag-aaral sa pisikang optikal ay nakatuon din sa optiks na pangkuwantum at koherensiya, at sa optiks na pemtosegundo. Sa pisikang optikal, ang suporta ay ibinibigay din sa mga pook na katulad ng hindi makaguhit na tugon sa mga atomong nakabukod, mga hanay na elektromagnetikong ultra ang pagkamaiksi, ang interaksiyon ng atomo at lukab sa matataas na mga hanay, mga katangiang pag-aari na pangkuwantum ng hanay na elektromagnetiko.
Ang iba pang mahahalagang mga pook ng pananaliksik ay kinabibilangan ng pagpapaunlad ng bagong mga teknikang optikal para sa mga pagsusukat na nano-optikal, optiks na dipraktibo, interperometriyang mababa ang koherensiya, tomograpiya ng koherensiyang optikal, at mikroskopiya sa malapit na hanay. Ang pananaliksik sa pisikang optikal ay nagbibigay ng diin sa agham at teknolohiyang optikal na ultra ang katulinan. Ang mga napaggamitan ng pisikang optikal ay nakakalikha ng mga kasulungan sa mga komunikasyon, medisina, pagmamanupaktura, at maging sa libangan.
Chang Kuo Chu

Si Chang Kuo Chu ay isang artista sa Taiwan.
Pamantasang Estatal ng Arizona

Ang Pampamahalaang Unibersidad ng Arizona (Ingles: Arizona State University, karaniwang tinutukoy bilang ASU o Arizona State) ay isang pampublikong unibersidad sa pananaliksik na may limang kampus sa buong Phoenix metropolitan area, at apat na regional learning center sa buong estado ng Arizona.
Ang ASU ay isa sa pinakamalaking pampublikong unibersidad ayon sa pagpapatala sa buong Estados Unidos. Ito ay humigit-kumulang 72,000 mag-aaral. 
Ang ASU ay kinaklasipika bilang isang unibersidad sa pananaliksik na may designasyong "R1: Doctoral Universities – Highest Research Activity" ayon sa Carnegie Classification of Institutions of Higher Education.
Biskek

Ang Bishkek ay ang kabisera ng bansang Kyrgyzstan.
Leviatan

Ang leviatan (Ingles: Leviathan; Hebreo: לִוְיָתָן, makabago Liwyatan Tiberyano Liwyāṯān ; "nakapilipit; pinilipit" sa Bibliya) ay isang uri ng malaking ahas o dambuhala na may maraming mga ulo na naninirahan sa karagatan. Sa nobelang Moby-Dick, tumutukoy ito sa mga balyena, maging sa makabagong Hebreo.

Sa Bibliya

Ang Leviathan ay inilarawan sa Job 41:1-34. Sa Awit 74, ang Diyos ay sinasabing "nagputol ng mga ulo ng Leviathan sa mga piraso" bago ibigay ang laman nito sa mga tao ng ilang. Sa Awit 104, ang Diyos ay pinuri sa paggawa ng lahat ng mga bagay kabilang ang Leviathan. Ayon sa Isaias 27:1, "Sa araw na yaon ay parurusahan ng Panginoon, ng kaniyang matigas at malaki at matibay na tabak ang leviatan na maliksing ahas, at ang leviatan na lumilikaw na ahas, at kaniyang papatayin ang dragon na nasa dagat." Naging singkahulugan na ito ng kahit anong malaking nilalang o halimaw sa dagat.
Florinda

Ang Florinda ay isang palabas sa telebisyon sa Pilipinas ng ABS-CBN.
Pedro Yap

Si Pedro Yap ay naglingkod bilang Punong Mahistrado ng Kataas-taasang Hukuman ng Pilipinas.
Subarashiki Kazoku Ryokou

Ang Subarashiki Kazoku Ryokou ay isang palabas sa telebisyon sa bansang Hapon.
Huggies

Ang Huggies ay isang tatak na pag-mamay-ari ng Kimberly-Clark .
Estasyon ng Balintawak ng LRT

Mga kalapit na pook-palatandaan

Kabilang sa mga pinakamalapit na pook ay Pamilihan ng Balintawak, EDSA-Cloverleaf Interchange, Monumento ng Sigaw sa Balintawak, St. Joseph the Worker Parish Church, Wilcon Builders Depot at Balintawak Home Depot.

Mga kawing pangpanlalakbay

May ilang panlungsod at panlalawigan na bus na dumadaan hilaga ng Kalakhang Maynila, tulad ng Victory Liner, Baliwag Transit, at CEM Trans Services.
Antipapa

Ang antipapa ay isang indibidwal na sa pagsalungat sa isang pangkalahatang nakikitang lehitimong inihalal na Papa ng Simbahang Katoliko Romano ay gumawa ng isang mahalagang nakikipagtunggaling pag-aangkin na maging Papa ng Simbahang Katoliko Romano na Obispo ng Roma at pinuno ng Simbahang Katoliko Romano. Paminsan minsan sa pagitan ng ika-3 siglo CE at gitnang ika-15 siglo CE, ang mga antipapa ay sinuportahan ng isang katamtamang malaking paksiyon ng mga kardinal at mga sekular na hari at mga kaharian. Ang mga indibidwal na nag-aangking ang papa ngunit may kakaunting mga tagasunod gaya ng modernong mga antipapang sedebakantismo ay hindi inuuri bilang mga historikal na antipapa.
Ateroma

Ang ateroma (mula sa Ingles na atheroma) ay isang uri ng sakit ng ugat na arteryo. Isa itong uri ng arteriosklerosis.

Paglalarawan

Katangian nito ang pagkakaroon ng pagkabulok at pagkasira sa loob ng mga dinding ng mga malalaking ugat o mga arteryo. Nagiging makitid, matigas, at mas pumuputok o sumasabog ang mga arteryong ito. Nagaganap ito pagkalipas ng panggitnang panahon sa buhay ng isang tao. Mas maagang nangyayari ang ganitong kalagayan sa mga may sipilis, pagkalason ng dugo, at iba pang mga karamdaman. Teknikal na nagiging arteriosklerosis ang tawag dito kapag naging pangkalahatan ito.
Silong

Ang silong (Ingles: basement) ay bahagi ng isang bahay o gusali. Ito ay isa o marami pang mga palapag ng isang gusali na maaaring buo o bahaging nasa ilalim ng una o panlupang palapag.
Lalawigan ng Qom

Ang Qom (Persa (Persian): قم) ay isang lalawigan ng Iran. Ang lungsod ng Qom ang kabisera nito.
Dalubhasaang Columbian

Ang Columbian College ay isang kolehiyong paaralan na matatagpuan sa Lungsod ng Olongapo, Zambales, Pilipinas.
Ito ay itinatag noong 1962 at kasalukuyang pinamumunuan ni Rev. Fr. Daniel O. Presto.
Radyus

Sa klasikal na heometriya, ang radyus(radius) ng isang bilog o spero ang anumang linyang segmento mula sa sentro(gitna) nito tungo sa perimetro. Sa ekstensiyon, ang radyus ng isang bilog o spero ang haba ng gayong mga linyang segmento na kahalati ng isang diametro.
Mendota, California

Ang Mendota ay isang lungsod sa California, Estados Unidos.
Lisa Kudrow

Si Lisa Kudrow ay isang kilalang artista sa sining ng Pelikula at Telebisyon.
436 Patricia

Ang 436 Patricia ay isang planetang hindi pangunahin.
Daniela Luján

Si Daniela Luján ay isang artista sa Mehiko.
Venancio Garduce

Si Venancio Garduce ay isang politiko sa Pilipinas.
Aklat ni Zacarias

May-akda

Si Zacarias ay anak ni Baraquias at kasabayan ni Propeta Ageo.  Katulad ni Ageo, hinimok din ni Zacarias ang mga Hudyo upang magtayong muli ng isang templo para sa Diyos.  Nagsimula siyang maglingkod bilang isang propeta noong "ikawalong buwan ng ikawalong taon" ng haring si Dario, mga 519 BK o 520 BK.  Nananatiling walang lubos na nalalaman hinggil kay Zacarias, ngunit nakapanghula siya ng mga darating na pakikibaka at pagkaligalig para sa bayan ng Israel, na masusundan ng kanilang tiyakang pagkasagip.

Mga bahagi

May dalawang pangunahing bahagi ang Aklat ni Zacarias.  Sa unang bahagi, kinumpol ang ika-1 hanggang ika-8 mga kabanata, na naglalaman ng mga hula ni Zacarias na tinatayang ginawa ng propeta mula 520 BK magpahanggang 518 BK.  Tinatalakay dito ang mga pangitain ni Propeta Zacarias, kasama ang panunumbalik sa Diyos ng bayang Jerusalem, ang pagtatatag na muli ng dalanginan, ang paglilinis ng bayan, at ang sasapit na kapanahunan ng Mesias.  Sa pangalawang bahagi, pinagsamasama ang ika-9 magpahanggang ika-14, na naglalaman ng mga pahayag hinggil sa inaasam-asam na Mesias, maging ang "pangwakas na kahatulan."
May naghati rin sa Aklat ni Zacarias sa tatlong pangkat.  Naglalaman ang unang pangkat ng walong pangitain.  Mayroon ding isang maikling "paanyaya ng pagsisisi" sa bungang ang pangkat na ito.  Sa ikalawang pangkat, matatagpuan ang pagtalakay sa gawain ng pag-aayuno.  Sa ikatlo't panghuling pangkat naman matatagpuan ang nauukol sa "pagtatagumpay at paghahari ng Diyos" sa buong mundo.

Paglalarawan

Sa unang pitak ng aklat, hinikayat ni Zacarias ang mga nakabalik nang mga dating bihag sa Babilonia na ipagpatuloy ang pagtatayo ng panibagong templo ng Diyos, partikular na ang mga pinunong sina Josue at Zorobabel.  May pagkakaiba mula sa kaniyang mga kasabayang propetang katulad ni Ageo ang mga hula ni Zacarias, sapagkat naglalaman ito ng mga masasagisag na mga pangitain, at ng mga pakikipag-usap sa pagitan ng Diyos, isang taong may kakayahang maglakbay-diwa, at isang anghel na nagpapaliwanag.  Sinundan ang pitak na ito ng isang sermon hinggil sa pagsasakatuparan ng sampung utos ng Diyos at ng mga kaugnay na gantimpala sa pagsasagawa ng mga ito.
Sa pangalawang pitak ng aklat, kapuna-puna ang kakaibahan ng tono.  Mayroon ding mga kalagayan o kaganapan hindi kapanahon ni Zacarias, kundi isang panahon na kasunod ng kay Zacarias.

Kaugnayan sa Bagong Tipan

May mga hango o pagbanggit mula sa Aklat ni Zacarias na matutunghayan sa Bagong Tipan ng Bibliya (katulad ng nasa Mateo 21:4k, Juan 12:15, Mateo 26:31, Marcos 1:27, at Pahayag 1, 7).  Hinango ng mga manunulat ng Bagong Tipan ang paglalarawan hinggil sa matagumpay na pagdating ng isang haring may kababaan ng kalooban, na inihambing sa pagpasok ni Hesus sa Jerusalem noong Linggo ng Palaspas.
Metabolismo

Ang kapbisa o metabolismo ay ang pangkat ng mga reaksiyong kimikal o kimikal na tugon na nagaganap sa loob ng mga organismong may buhay upang mapanatili ang buhay. Nagpapahintulot ang mga prosesong ito na mapalaki ang mga organismo, pati na makapagparami, mapanatili ang kanilang mga kayarian, at tumugon sa kanilang mga kapaligiran. Karaniwang hinahati ang kapbisa sa dalawang mga kategorya: ang kapsira (katabolismo) at ang kapyari (anabolismo). Ang kapbisa ang bumubuwag sa mga materyang organiko; samantalang ang anabolismo ay gumagamit ng enerhiya upang bumuo ng mga komponente ng mga selulang katulad ng mga protina at mga asidong nukleiko.
Asa Philip Randolph

Si Asa Philip Randolph (15 Abril 1889 – 16 Mayo 1979), na nakikilala rin bilang A. Philip Randolph, ay isang tanyag na Amerikanong Aprikano na pinuno ng mga karapatang sibil at tagapagtatag ng Kapatiran ng mga Kalalakihang Portero ng Tulukang Bagon (Brotherhood of Sleeping Car Porters), na isang mahalagang pananda at hakbang sa organisayon ng mga manggawang Aprikanong Amerikano. Ipinanukala niya ang isang Martsa sa Washington noong panahon ng pagkapangulo ni Franklin Roosevelt. Hindi itinuloy ang martsa nang ipinagbawal ni Roosevelt ang diskriminasyon sa mga industriya ng depensa.
San Ildefonso

Si San Ildefonso ay isang santo ng Romano Katoliko.
Nanette Castelo-Daza

Si Nanette Castelo-Daza ay isang politiko sa Pilipinas.
Mu (titik)

Ang Mu (uppercase Μ, lowercase μ; Sinaunang Griyego μῦ [mŷː], Modernong Griyego μι o μυ [mi]) ay ang pang-labingdalawang titik ng alpabetong Griyego.
Little Amy

Ang Little Amy ay isang palabas sa telebisyon sa Pilipinas ng ABS-CBN.
Instrumentong pinapalo

Ang mga instrumentong pinapalo o instrumentong perkusyon ay pinapalo, tinatapik o pinagtatama upang mapatunog.
GMA Saturday/Sunday Report

Ang GMA Saturday Report ay isang palabas sa telebisyon sa Pilipinas ng GMA Network.